Konkurentsiamet

Maksejõuetuse teenistus

 11.03.2024

Tsiviilasi 2-24-945

Ettepanek

teha avaldus pankrotimenetluse läbiviimiseks avaliku uurimisena

Harju Maakohtu menetluses on Ledkauplus OÜ avaldus pankroti väljakuulutamiseks. Kohus nimetas Martin Kruppi ajutiseks pankrotihalduriks.

Ajutise pankrotihalduri aruande kohaselt võlgniku esitatud andmete järgi on võlgnikul kohustusi kokku summas 123 158,35 eurot ja vara 75 927,54 eurot (ostu- maksuvõlgnevuste aruanne). Ajutise pankrotihalduri hinnangul on maksejõuetuse põhjuseks rasked juhtimisvead ja/või pankrotikuritegu. Võlgniku juhatuse liige on vastutav kassajäägi 112 907 euro kadumises. Pankrotikuritegu seisneb võlgniku vara omastamises ja selle tõttu võlgniku maksejõuetuse tahtlikus tekitamises. Kuna võlgniku esitatud kvartaalsed bilansid 2022. a kohta erinevad äriregistrile esitatud 2022. a majandusaasta aruandes väljatoodud andmetest, siis võib võlgniku juhatuse tegevuses esineda ka KarS § 3811 (raamatupidamise kohustuse rikkumine) sätestatud süüteo tunnused. Ajutise pankrotihalduri hinnangul on maksejõetus välja kujunenud hiljemalt 2023. a, kui on alustatud täitemenetlused võlgniku suhtes ja võlgnik ei ole oma kohustusi võlausaldajate ees täitnud. Samas ei kajasta võlgniku raamatupidamine õigesti võlgniku varasid, mistõttu võib maksejõuetus olla välja kujunenu ka oluliselt varem.

Massikohustuste ja pankrotimenetluse kulude katteks võlgnikul vara puudub ning deposiiti tasutud ei ole.

**Juhindudes pankrotiseaduse § 30 lg-s 5 § 158 lg-st 51 ja § 19211 lg-st 1, teeb kohus maksejõuetuse teenistusele ettepaneku esitada kohtule avaldus pankrotimenetluse läbiviimiseks avaliku uurimisena. Avalduse esitamise tähtpäev on 11.04.2024. Põhjendatud vajaduse esinemisel on võimalik taotleda selle tähtaja pikendamist.**

Lugupidamisega

Britt Rand

Kohtujurist